Sergejs Prokudins-Gorskis

**Sergejs Prokudins-Gorskis** (; dzimis  Fuņikova Gorā, miris  Parīzē) veltīja savu karjeru fotogrāfijas attīstībai. 
Viņa fotogrāfijas sniedz ieskatu par Krievijas Impēriju pirms Pirmā pasaules kara. Viņš fotografēja vēsturiskas celtnes imērijas Eiropas daļā, Kaukāzā, Urālos un Centrālāzijā (arī Buhāras un Hivas hanistes teritorijā), dzelzceļus un rūpnīcas, ikdienas dzīvi un iedzīvotājus.

## Dzīvesgājums
Dzimis muižnieku ģimenē tagadējā Vladimiras apgabalā, Krievijā, ieguva ķīmiķa izglītību. Viņš studēja kopā ar pazīstamiem zinātniekiem Sanktpēterburgā, Berlīnē un Parīzē un izstrādāja pirmos paņēmienus krāsu fotogrāfijai.
Nodrošinājies ar ķeizara Nikolaja II sagādātu speciāli ar fotolaboratoriju aprīkotu vilciena vagonu, līdz ar atļaujām, kas deva pieeju aizliegtām zonām un ļāva apiet impērijas birokrātiju, Prokudins-Gorskis no 1909. līdz 1915. gadam dokumentēja Krievijas Impēriju. 

Pēc Oktobra revolūcijas 1918. gadā Prokudins-Gorskis pameta Krieviju un devās vispirms uz Norvēģiju un Angliju, pirms apmetās Parīzē, kur viņš mira 1944. gadā. Viņa unikālās bildes stikla plašu formātā 1948. gadā no viņa atraitnes iegādājās ASV Kongresa bibliotēka.

### Fotografēšanas ekspedīcijas
[thumb|250px|[Nilovas klosteris uz Stolobenskas salas Seligera ezerā pie Ostaškovas, ap 1910. gadu]]
thumb|250px|Prokudina-Gorska ekspedīciju karte.
Visticamāk, ka viņa pirmās krāsainās fotogrāfijas tapušas Somijas Lielhercogistes apceļošanas laikā 1903. gada rudenī.
1904. gada pavasarī un vasarā viņš apceļoja Dagestānas un Melnās jūras piekrasti, ziemā Sanktpēterburgas guberņas Lugas apriņķi.
1905. gada aprīlī-septembrī viņš veica savu pirmo lielo foto braucienu pa Krievijas impēriju, kura laikā uzņēma ap 400 krāsainu Kaukāza, Krimas un Ukrainas fotogrāfiju. 
Pēc 1905. gada revolūcijas no 1906. gada aprīļa līdz septembrim viņš piedalījās zinātniskos kongresos un fotogrāfiju izstādēs Romā, Milānā, Parīzē un Berlīnē, saņēma zelta medaļu Antverpenes starptautiskajā izstādē un Nicas fotokluba medaļu par labāko krāsu fotogrāfiju.
1906. gada decembrī viņš Turkestānas kalnos fotografēja Saules aptumsumu 1907. gada 14. (1.) janvārī, 1907. gada janvārī viņš uzņēma krāsainas fotogrāfijas Bada stepē, Samarkandā un Buhārā. 1908. gada maijā viņš devās uz Jasnaja Poļanas muižu, lai fotografētu Ļevu Tolstoju. 

1909. gada maijā ķeizars Nikolajs II uzdeva Prokudinam-Gorskim dokumentēt dzīvi dažādās Krievijas impērijas daļās. Šim nolūkam fotogrāfam piešķīra speciāli aprīkotu dzelzceļa vagonu. Impērijas ierēdņiem pavēlēja palīdzēt Prokudinam-Gorskim viņa ceļojumos.
1909.-1916.gadā viņš apceļoja ievērojamu Krievijas impērijas daļu, fotografēšana notika visdažādākajos apstākļos, pēc tam fotogrāfijas attīstīja vagona laboratorijā. Pēc tam no negatīviem pa ceļam izgatavoja kopijas un ievietoja albumos.

1910. gada martā Prokudins-Gorskis savas fotogrāfijas izrādīja ķeizaram Nikolajam II un saņēma atļauju doties ekspedīcijā uz Urāliem pa Kamas-Tobolas ūdensceļu līdz Toboļskai. 1911. gadā Prokudins-Gorskis divas reizes veica fotografēšanas ekspedīcijas uz Krievijas Turkestānu un Buhāru. Pirms 1812. gada kara simtgades viņš no 1911. līdz 1912. gadam fotografēja vietas (arī Vitebsku, Polocku, Drisu un Daugavpili), kas saistītas ar Napoleona karagājienu Krievijā.
1913.-1914. gadā viņš piedalījās akciju sabiedrības *Biochrome* izveidē, kas cita starpā piedāvāja pakalpojumus krāsu fotogrāfijā un melnbalto un krāsaino fotogrāfiju drukāšanā.

Pirmā pasaules kara laikā 1916. gada vasarā Prokudins-Gorskis devās pēdējā fotografēšanas ekspedīcijā pa Petrozavodskas – Murmanskas dzelzceļu līdz Solovku salām, ceļā fotografēja Austroungārijas karagūstekņus.

## Paņēmieni
Par viņa pētījumiem izsniedza patentus par krāsainu foto un kinolenšu izgatavošanu. Ap 1905. gadu Prokudins-Gorskis izstrādāja plānu, kurā, izmantojot krāsu fotogrāfijas sasniegumus, bija paredzēts sistemātiski dokumentēt Krievijas Impēriju. Ambiciozā projekta mērķis bija apmācīt Krievijas skolēnus par plašo un dažādo impērijas kultūru, vēsturi un modernizāciju.

Viņa paņēmiens bija kameras izmantošana, kura uzņēma trīs melnbaltas bildes pēc kārtas, izmantojot dažādu krāsu filtrus. Projicējot visas trīs bildes ar pareizas krāsas gaismu, bija iespējams attēlot sākotnējās krāsas. Katra kustība, veidojot attēlus, parādījās kā "spoku attēli", jo fotogrāfijas tika uzņemtas nedaudz atšķirīgos laikos.

Viņš arī veiksmīgi eksperimentēja ar krāsu izdruku izgatavošanu no veiktajiem fotouzņēmumiem, bet process bija sarežģīts un lēns. Tikai ar digitālo attēlu apstrādi radās iespēja kvalitatīvi apvienot vairākus attēlus vienā.
thumb|center|450px|Izgriezums no ''Alleia Hamerops'' parāda sarkano, zaļo un zilo krāsas kanālu un apvienoto attēlu

2001. gadā ASV Kongresa bibliotēka izveidoja izstādi "Impērija, kas bija Krievija" (*The Empire that was Russia*). Šai izstādei tika ieskanētas stikla plates un izveidoti krāsaini attēli, izmantojot digihromatogrāfijas metodi, ko izveidoja Valters Frankhauzers.
2004. gadā bibliotēka noslēdza līgumu ar *[[Blaise Agüera y Arcas]]*, lai izveidotu automatizētu krāsu apvienojumu no visiem 1902 augstās izšķirtspējas negatīviem, ko ieguva no stikla plašu negatīviem. Pilns procesa apraksts un citu lapu saraksts, kas ir veidojušas digitālās kompozītu bildes, ir pieejams kolekcijas profilā Kongresa bibliotēkā.

## Galerija

Oldpoppies.jpg|Magones
Luganoimproved.jpg|Lugāno ezers Šveicē
Sunni_Muslim_man_wearing_traditional_dress_and_headgear.jpg|Dagestānas iedzīvotājs (1904)
L.N.Tolstoy Prokudin-Gorsky.jpg|Ļevs Tolstojs (1908)
Russian peasant girls in front of a traditional wooden house in Kirillov.jpg|Ziemeļkrievu zemnieces Vologdas apkārtnē (1909)
Prokudin-Gorskii-23.jpg|Baškīru pārmijnieks pie Transsibīrijas dzelzceļa Urālos (1910)
PG-Aa76.jpg|Krievijas tvaika lokomotīve, modelis AA-76 (1910)
Gorskii 04417u.jpg|Baļķu plosti Pētera I kanālā Lādogas ezerā (1910)
Prokudin-Gorskii-19.jpg|Buhāras emīrs Alim-hans (1911) 
Minister of Interior Bukhara.jpg|Buhāras emīra iekšlietu ministrs *Kush-Beggi* (1911)
Dvinsk 1912.jpg|Daugavpils baznīcas (1912) 
Smolensk 1912.jpg|Skats uz Smoļensku no Katedrāles kalna (1912)
Trinity Monastery in Tiumen (Prokudin-Gorskii).png|Tjumeņas Trīsvienības klosteris (1912)
Gorskii. Austrian prisoners of war in Olonets province.jpg|Austroungārijas karagūstekņi Oloņecas guberņā (1916)
Lugano.jpeg|Šveices pilsētas Lugano skats. Starp 1905. un 1915.g.


## Skatīt arī
* Alberts Kāns, fotogrāfijas patrons, kurš sponsorēja fotogrāfus pasaules apceļošanā un krāsu foto veidošanā dažādās pasaules vietās no 1909. līdz 1931. gadam.

## Atsauces

## Ārējās saites

* 100 fotogrāfijas ar anotācijām
* Kongresa bibliotēkas kolekcija
* Kongresa bibliotēkas izstāde, ''The Empire that was Russia'' (priekšmetu izlase)
* Meklēšanas lapa visiem Prokudina-Gorska priekšmetiem Kongresa bibliotēkā
* Prokudina-Gorska attēli, izstādīti Kongresa bibliotēkas projektā ''Meeting of Frontiers''
* Krievijas datubāze ar Prokudina-Gorsk attēliem, ieskaitot vēl neapstrādātos 
* Privāts Frenka Delaerta projekts par Prokudinu-Gorski
* Cita privāta galerija par Prokudinu-Gorski
* Prokudina-Gorska veidotās bildes par Tolstoju Toronto Universitātes lapā
* Tiešsaistes Prokudina-Gorska izstāde Šehtla un Vosečeka fotogrāfijas muzejā
* Digihromatogrāfija: Prokudina-Gorska fotogrāfiju atjaunošana
* Intervija ar Orlando Figsu, kurš veidoja dokumentālu filmu BBC par Prokudinu-Gorski 
* [Dikovitskaja, "Central Asia in Early Photographs: Russian Colonial Attitudes and Visual Culture"](http://src-h.slav.hokudai.ac.jp/coe21/publish/no14_ses/contents.html	Margareta)
* Galerija Boston Globe